Založenie rekreačných chát na mikropilótach
Projekt
Výstavba troch rekreačných chát v bezprostrednej blízkosti zjazdovky najvýznamnejšieho lyžiarskeho strediska na Slovensku - Jasná Sever.
Úloha
Príprava územia a hrubé terénne úpravy vytvorili na predmetných parcelách tri terasovité pozemky tvorené z časti rastlým terénom a z časti násypom. Z tohto dôvodu bolo potrebné zamedziť prípadnému nerovnomernému sadaniu objektov a to jedným zo spôsobov hĺbkového zakladania.
Riešenie
V zmysle požiadaviek na geometriu základov, geologických podmienok ako aj prístupových ciest boli pre hĺbkové zakladanie navrhnuté a realizované mikropilóty v závislosti od skutočnej hĺbky únosného skalného alebo poloskalného podložia. Pre vystuženie mikropilóty bol použitý plne certifikovaný systém celozávitových tyčí ANP.